Public procurement notice: Qualification System With Call For Competition
Published: 2018-02-06
Buyer: Vandmiljø Randers A/S
Country: DK
Contract type: Works
CPV classification: 45230000 | 45231000 | 45231100 | 45231110 | 45231111
Award criteria: The most economic tender

Technical requirements: Anlægsopgaverne omfatter primært sanering af eksisterende afløbssystemer i bynære områder. Hovedparten af opgaverne er således typisk at ændre eksisterende fællessystemer til separatsystemer og ændringerne forventes gennemført ved opgravning.
Formålet med kvalifikationsordningen er at etablere en liste over kvalificerede entreprenørvirksomheder, der kan udføre anlægsopgaver for Vandmiljø Randers.
For yderligere beskrivelse, herunder oplysning om ansøgning om optagelse på kvalifikationsordningen, se dokumentet Vejledning vedr. kvalifikationsordning.
Ansøgning om optagelse på kvalifikationsordningen består af ESPD-dokumentet samt Bilag A – Fordeling af opgaver ift. omsætning.
Se dokumentet Vejledning vedr. kvalifikationsordning for yderligere beskrivelse af, hvad ansøgning om optagelse på kvalifikationsordningen skal bestå af samt hvilke krav der er hertil.
Optagelse på kvalifikationsordningen er ikke ensbetydende med, at virksomheden er garanteret opgaver. Optagelse på ordningen medfører, at virksomheden kan blive inviteret til at afgive tilbud på konkrete opgaver. Hvilke virksomheder, der inviteres til at afgive tilbud, afgøres på baggrund af en konkret vurdering fra opgave til opgave ud fra de oplysninger, som virksomheden har afgivet i forbindelse med ansøgningen.
Tilbud under kvalifikationsordningen skal afgives via Mercell og må forventes at skulle være på dansk ligesom arbejdssproget i forbindelse med udførelse normalt vil være dansk.
Vandmiljø Randers forventer for hver etape/konkrete opgave at anmode 5-7 virksomheder, som er optaget på kvalifikationsordningen, til at afgive tilbud.
Den tilbudsgiver, som Ordregiver har til hensigt at tildele den konkrete opgave, vil i henhold til udbudslovens § 152 forinden tildeling blive afkrævet dokumentation for rigtigheden af de i ESPD-dokumentet afgivne oplysninger.
Præcise oplysninger om klagefrist(er): I henhold til LBK nr. 593 af 2.6.2016 om håndhævelse af udbuds reglerne m.v. gælder følgende klagefrister i relation til gennemførelse af udbud:
Klage over ikke at være prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor ordregiveren har afsendt en underretning til de berørte ansøgere om, hvem der er blevet prækvalificeret, hvis underretningen har angivet en kort redegørelse for de relevante grunde for beslutningen, jf. lovens § 7, stk. 1.
Klage over tildeling af kontrakten skal være indgivet til Klagenævnet for Udbud inden 45 dage efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt.
Klage i forbindelse med indgåelse af en rammeaftale skal indgives inden 6 måneder regnet fra dagen efter den dag, hvor ordregiver har underrettet de berørte ansøgere og tilbudsgivere.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill perioden.